UDHËZIM  
Nr. 264/1, datë 29.6.2015

PËR MASËN, KRITERET DHE PROCEDURAT PËR TARIFAT FINANCIARE PËR VEPRIMTARINË 
E LEJUAR ME ARMËT

Në mbështetje të nenit 102, pika 4, të Kushtetutës, në zbatim të nenit 48 të ligjit 74/2014, “Për armët”, ligjit nr. 9936, datë 26.6.2008, “ Për menaxhimin e sistemit buxhetor në Republikën e Shqipërisë”, ligjit nr. 10296, datë 8.7.2010, “Për menaxhimin financiar dhe kontrollin”, si dhe vendimit të Këshillit të Ministrave nr. 432, datë 28.06.2006, “Për krijimin dhe administrimin e të ardhurave që krijojnë institucionet buxhetore”, ministri i Punëve të Brendshme dhe ministri i Financave
 
UDHËZOJNË:

1. Miratimin e tarifave për veprimtaritë e lejuara me armët në zbatim të ligjit nr. 74/2014 “Për armët” si më poshtë:
1.1 Tarifë për dhënie licence, për import /eksport dhe tregtimin, për armët e kategorisë “B1”, “B4”, “C”  dhe “D”, 300 000 lekë.
1.2 Tarifë për pajisjen me licencë, për transportin e armëve, pajisjeve dhe municioneve të tyre të kategorisë  “B1”, “B4”, “C”  dhe “D”, 200 000 lekë.
1.3 Tarifë për pajisjen  me licencë për poligon civil qitjeje, 300 000 lekë.
1.4 Tarifë për pajisjen me licencë për aftësimin teorik dhe praktik për armët, 100 000 lekë.
1.5 Tarifë për subjektet e licencuara për aftësimin teorik dhe praktik për komisionin e testimit për veprimtarinë e lejuar me armë, për punonjës të Policisë së Shtetit pjesëtarë të komisionit  (në ditë), 1000 lekë.
1.6 Tarifë për pajisjen me certifikatë për drejtues tekniko-administrativ për veprimtarinë e lejuar me armët sipas ligjit për armët, 45 000 lekë.
1.7 Tarifë për shërbimin që ofron policia, për pajisjen me autorizim për blerje armë zjarri për personat fizikë,  200 lekë.
1.8 Tarifë për shërbimin që ofron policia për pajisjen me autorizim për blerje armë zjarri për personat juridikë, 200 lekë.
1.9 Tarifë për pajisjen me autorizim për mbajtje arme për personat juridikë, 2000 lekë.
1.10 Tarifë për pajisjen me autorizim për mbajtje arme zjarri, për personat fizikë për shkak të detyrës shtetërore apo rrethanave të veçanta personale, 1000 lekë.

1.11 Tarifë për pajisjen me autorizim për  mbajtje armë gjahu/sportive për individ, 2000 lekë.
1.12 Tarifë për pajisjen me  autorizim për mbajtje armë zjarri, kategoria “B1” për në vendbanim për individ, 10000 lekë.
1.13 Tarifë për pajisjen e personave fizikë/juridikë me autorizim provizor për futjen e armëve në territorin e Republikës së Shqipërisë  nga shtetasit e huaj për gjueti turistike (për çdo armë), 5 000 lekë.
1.14 Tarifë për pajisjen me autorizim për përdorim skenik të armës, të dhëna nga policia, për çdo armë 1 000 lekë.
1.15 Tarifë për pajisjen me autorizim për mbajtje arme gjahu për shtetasit e huaj, 2 000 lekë.
1.16 Tarifë për pajisjen me autorizim rimbushje të municioneve të gjuetisë, 1000 lekë.
2. Të ardhurat që realizohen nga shërbimet që ofrohen nga Policia e Shtetit në zbatim të ligjit  “Për armët” do të trajtohen si të ardhura nga veprimtaria kryesore të cilat realizohen nga institucioni buxhetor, gjatë kryerjes së detyrave të tyre funksionale. Këto të ardhura derdhen tërësisht në buxhetin e shtetit dhe shpenzohen si pjesë e totalit të të ardhurave të këtij buxheti. 
3. Tarifat e pagesës, të detajuara për çdo lloj shërbimi, që kryhen ndaj personave juridikë e fizikë, publikë ose privatë, përcaktohen sipas këtij udhëzimi dhe tabelës nr. 1.
4. Me këtë udhëzim të njihen gjithë punonjësit e Policisë së Shtetit, si dhe personat e interesuar për veprimtarinë  e lejuara me armët.
5. Me zbatimin e këtij udhëzimi ngarkohen strukturat e Ministrisë së Punëve të Brendshme dhe strukturat në varësi të Ministrisë së Financave.
Ky udhëzim hyn në fuqi pas botimit në Fletoren Zyrtare.

MINISTRI I PUNËVE TË BRENDSHME 
Saimir Tahiri
MINISTRI I FINANCAVE
Shkëlqim Cani

TABELA NR. 1 
TARIFAT E SHËRBIMEVE TË POLICISË SË SHTETIT NDAJ TË TRETËVE PËR VEPRIMTARINË E LEJUAR ME ARMË

	Nr.
	Emërtimi i të ardhurave
	Tarifa
	Afati

	
	
	Aktuale
	Për miratim
	Ishte
	Bëhet

	1
	Tarifë për pajisjen  me licencë, për import/eksport dhe tregtimin për armët e kategorisë “B1”, “B4”, “C”  dhe “D”. 
	E re
	300 000
	E re
	5-vjeçar

	2
	Tarifë për pajisjen me licence, për transportin e armëve, pajisjeve dhe municioneve të tyre të kategorisë , “B1”, “B4”, “C”  dhe “D”.
	E re
	200 000
	E re
	5-vjeçar

	3
	Tarifë për pajisjen me licencë  për poligon civil qitjeje.
	E re
	300 000
	E re
	5-vjeçar

	4
	Tarifë për pajisjen  me  licencë për  aftësimin teorik dhe praktik të personave për armët.
	E re
	100 000
	E re
	5-vjeçar

	5
	Tarifë për subjektet e licencuara për aftësimin teorik dhe praktik për komisionin e testimit për veprimtarinë e lejuar me armë, për punonjës të Policisë së Shtetit pjesëtar të komisionit  (në ditë).
	
E re
	
1 000
	
E re
	
Pa afat

	6
	Tarifë për pajisjen me certifikatë për drejtues tekniko-administrativ për veprimtaritë e licencuar sipas ligjit për armët.
	E re
	45 000
	E re
	E përhershëm

	7
	Tarifë  për pajisjen me autorizim për blerje arme zjarri për personat fizikë.
	E re
	200
	E re
	Provizor

	8
	Tarifë për pajisjen me autorizim për blerje arme zjarri për personat juridikë.
	E re
	200
	E re
	Provizor

	9
	Tarifë për pajisjen autorizim për mbajtje  arme për personat juridik.
	E re
	2 000
	E re
	5-vjeçar

	10
	Tarifë për pajisjen me autorizim për mbajtje arme zjarri, për personat fizikë për shkak te detyrës shtetërore apo rrethanave të veçanta personale.
	
E re
	
1 000
	
E re
	
5-vjeçar

	11
	Tarifë për pajisjen me autorizim për  mbajtje armë  gjahu/sportive për individ.
	
E re
	
1 000 
	
E re
	
5-vjeçar

	
12
	Tarifë për pajisjen me  autorizim për mbajtje armë zjarri, kategoria “B1” për në vendbanim për individ.
	
E re
	
10 000 
	
E re
	
5-vjeçar

	13
	Tarifë për pajisjen e personave fizik/juridik me autorizim provizor për futjen e armëve  në territorin e Republikës së Shqipërisë  nga shtetasit e huaj për gjueti turistike (për çdo armë).
	
E re 
	
5 000  
	
E re
	
Provizor

	
14
	Tarifë për pajisjen me autorizim për përdorim skenik të armës,  të dhëna nga policia.
	
E re
	
1 000  
	
E re
	
Provizor

	
15
	Tarifë për pajisjen me autorizim për mbajtje arme gjahu për shtetasit e huaj.
	
E re
	
1 000  
	
E re
	
5-vjeçar

	16
	Tarifë për pajisjen me autorizim rimbushje të municioneve të gjuetisë.
	E re
	1 000  
	E re
	Provizor

